CELEX: 62017TA0417
Language: hu
Date: 2018-11-23 00:00:00
Title: T-417/17. sz. ügy: A Törvényszék 2018. november 22-i ítélete – Ciprus kontra EUIPO – Papouis Dairies (fino Cyprus Halloumi Cheese) („Európai uniós védjegy – Felszólalási eljárás – A fino Cyprus Halloumi Cheese európai uniós ábrás védjegy bejelentése – A HALLOUMI korábbi egyesült királysági tanúsító szóvédjegy – A felszólalás elutasítása – A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja] – A megjelölések hasonlósága”)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/35
            
         
      A Törvényszék 2018. november 22-i ítélete – Ciprus kontra EUIPO – Papouis Dairies (fino Cyprus Halloumi Cheese)
      (T-417/17. sz. ügy) (1)
      
      ((„Európai uniós védjegy - Felszólalási eljárás - A fino Cyprus Halloumi Cheese európai uniós ábrás védjegy bejelentése - A HALLOUMI korábbi egyesült királysági tanúsító szóvédjegy - A felszólalás elutasítása - A 207/2009/EK rendelet 8. cikke (1) bekezdésének b) pontja [jelenleg az (EU) 2017/1001 rendelet 8. cikke (1) bekezdésének b) pontja] - A megjelölések hasonlósága”))
      (2019/C 44/44)
      Az eljárás nyelve: angol
      
         Felek
      
      
         Felperes: Ciprusi Köztársaság (képviselők: S. Malynicz QC és V. Marsland solicitor)
      
         Alperes: az Európai Unió Szellemi Tulajdoni Hivatala (EUIPO) (képviselő: D. Gája és D. Walicka meghatalmazottak)
      
         A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Papouis Dairies Ltd (Nicosia, Ciprus) (képviselő: N. Korogiannakis ügyvéd)
      
         Az ügy tárgya
      
      Az EUIPO negyedik fellebbezési tanácsának a Ciprusi Köztársaság és a Papouis Dairies közötti felszólalási eljárással kapcsolatban 2017. április 20-án hozott határozata (R 2650/2014-4. sz. ügy) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék hatályon kívül helyezi az Európai Unió Szellemi Tulajdoni Hivatala negyedik fellebbezési tanácsának a Ciprusi Köztársaság és a Papouis Dairies Ltd közötti felszólalási eljárással kapcsolatban 2017. április 20-án hozott határozatát. (R 2650/2014-4. sz. ügy).
               
            
                  2)
               
               
                  A Törvényszék az EUIPO-t kötelezi a saját költségein kívül a Ciprusi Köztársaság részéről felmerült költségek viselésére.
               
            
                  3)
               
               
                  A Papouis Dairies maga viseli saját költségeit.
               
            
         (1)  HL C 277., 2017.8.21.